بە پا زانیاری دلێگەو یاۋنەری و چاپەمەنی هەپەگە-ی و گەریلا تیڤی، جە ۱٤ حوزەیرانی ۋیەردەی، سەعات ٠٨:٣٠ سەرسەبای جە بەرزایی مەرگانشی کە سەر بە ناوچەو چەلێ جۆلەمێرگ-یەن، گەریلا بە چالاکی گەۆرە و کاریگەر بنکێۋی سەربازی سپا داگیرکەرەکەو تورکیاشا کەردەن ئامانج.
زانیا جە ئاکامو چالاکیەکەیەنە، سەرەڕا خاپوورکەردەی بەشێۋەی فرە جە بنکە سەربازیەکەی، لانی کەم ۸ سەربازێ سپاو تورکیای کوشیێنێ و ژمارێۋتەریچ بریندارێ بیێنێ.
ئاڕۆچ گەریلا تیڤی، سەرۆ ماڵپەرە فەرمیەکێش جە ئەنتەرنێت دیمەنو چالاکیەکێش ۋەڵاکەردەنەۋە.
